Wojerecy (SN). Wot spočatka awgusta běži třeća projektowa namołwa, zwoprawdźić wuwićowu strategiju programa Leader tež w spěchowanskim regionje łužiska jězorina. K tomu słušeja mjez druhim gmejny Hamor, Halštrowska Hola, Łuty, Łaz, Slepo a město Wojerecy.
Wo spěchowanje za swoje projekty we wobłuku koncepta požadać móža so wobydlerjo, předewzaća, towarstwa a komuny. K spěchowanju projektow za wjesne wuwiće ma Leaderowy region 9,3 miliony eurow hač do lěta 2020 k dispoziciji.
W minjenymaj dwěmaj wotrězkomaj bu hižo 22 projektow k spěchowanju namjetowane. Mjez druhim dźe wo to, polěpšić turistisku infrastrukturu a wutworić načasne bydlenja na wsach na zakładźe wutwara a přetwara starych chěžow. Spěchowali su naprawy, kotrež žiwjenske wuměnjenja na wsy polěpšeja. Na mnohich wsach zarjadowachu městnosće, hdźež haja a skrućeja wjesnu zhromadnosć, hdźež pěstuja kulturne namrěwstwo z wosebitym widom, zachować w spěchowanskim regionje serbsku rěčnu a kulturnu substancu.
szl_Latn pol_Latn szl_Latn